[εδοξ]εν τηι βουληι και τωι δημωι ξενοκλειδης α[ριστοβο]υλου ειπεν επειδη δι[ονυσιος α]νηρ αγαθος ων διατελει περι τε το ιερον και την πολιν την δηλιων και τοις εντυγχανουσιν αυτωι δηλιων χρειας παρεχεται και κοινηι και ιδιαι δεδοχθαι τωι δημωι ειναι διονυσιον παρμενιτου περγαμηνον προξενον της πολεως της δηλιων και ευερ[γ]ετην του ιερου και αυτον και εκγονους και δεδοσθαι αυτοις εν δηλωι ατελειαν και γης και οικιας εγκτησιν και προεδριαν εν τοις αγωσιν οις δηλιοι τιθεασ[ι] και προσοδον προς την βουλην και τον δημον πρωτοις μετα τα ιερα υπαρχειν δε αυτοις εν δηλωι και ταλλα οσα διδοται τοις προξενοις και ευεργεταις του ιερου αναγραψαι δε τοδε το ψηφισμα την μεν βουλην εις το βουλευτηριον τους δε ιεροποιους εις το ιερον.
Delos — ca. 270-250